Dobrila Šokica
Dobrila Šokica (Kragujevac, 24. septembar 1934 — Novi Sad, 25. maj 2010) je bila srpska glumica.

Biografija 
Rođena je 24. septembra 1934. godine u Kragujevcu. Završila je Državnu pozorišnu školu u Novom Sadu, 1954. godine.
Glumila je u mnogobrojnim pozorišnim predstavama, u filmovim, i na televiziji.

Bila je član ansambla u Narodnom pozorištu, Sombor (1954-1955), zatim prelazi u Srpsko narodno pozorište u Novom Sadu, gde ostaje do penzionisanja 1994. godine. Igra i posle penzionisanja.

Bila je član Udruženja dramskih umetnika Srbije.

Preminula je 25. maja 2010. godine u Novom Sadu.

Neke uloge u pozorištu
 Greta Vagner, L. Fodor, „Matura“;
 Liza, Lav Nikolajevič Tolstoj, „Krojačeva sonata“;
 dadilja, Vilijam Šekspir, „Romeo i Julija“;
 pralja, Oskar Davičo-D. Đurković, „Pesma“;
 Malčika, Jovan Sterija Popović, „Rodoljupci“;
 Fema, Jovan Sterija Popović, „Pokondirena tikva“;
 Natalija Ivanovna, Anton Pavlovič Čehov, „Tri sestre“;
 Živka, Branislav Nušić, „Gospođa ministarka“;
 Pela, Jovan Sterija Popović, „Zla žena“;
 Simka, Branislav Nušić, „Ožalošćena porodica“;
 Agafija, Nikolaj Gogolj, „Ženidba“;
 Persa, Stevan Sremac, „Pop Ćira i pop Spira“;
 Poncija, Federiko Garsija Lorka, „Dom Bernarde Albe“;
 Ivanka Bikar, Đorđe Lebović, „Ravangrad“;
 tetka Slavka, Dušan Kovačević, „Sveti Georgije ubiva aždahu“;
 Ikonija, Ljubomir Simović, „Čudo u Šarganu“;
 Milutinka Topalović, Dušan Kovačević, „Maratonci trče počasni krug“...

Televizija 
 Džandrljiv muž
 Zona Zamfirova
 Kakav dan
 Pop Ćira i pop Spira - serija
 Jesen Đuke Dražetića 
 Život u grobljanskoj
 Najviše na svetu celom - serija
 Laža i paralaža (film)

Film 
 1961 - Izbiračica
 1970 - Lepa parada
 1971 - Doručak sa đavolom
 1988 - Tako se kalio čelik

Nagrade i priznanja 
 više nagrada na Susretu pozorišta Vojvodine
 Oktobarska nagrada Novog Sada, 1969. godine
 statueta „Ćuran“ na Danima komedije u Jagodini
 Zlatna medalja „Jovan Đorđević“, 1987. godine
 nagrada „Branislav Nušić“ za životno delo, Smederevo, 1988. godine

Srpske pozorišne glumice
Srpske filmske glumice
Srpske televizijske glumice
Jugoslavenske teatarske glumice
Jugoslavenske filmske glumice
Jugoslavenske televizijske glumice
Biografije, Kragujevac